《游天衣寺》
宋代·赵諴

世称幽景属金仙，若是精蓝岂妄传。
涧湧双泉雷出地，山围四面管窥天。
唐僧手泽神毫健，梁帝宸恩宝器妍。
今日喜偿平昔志，更逢闽客此安禅。

作者简介：赵諴，字希平，晋江（今属福建）人，仁宗天圣五年（一○二七）进士。通判抚州，知归州。入为三司户部判官，出知明州，卒。清乾隆《福建通志》卷四五有传。今录诗四首。